
Betegtájékoztató: Információk a felhasználó számára
BRONCHOSTOP Duo köhögés elleni belsőleges gumipasztilla
kakukkfű száraz kivonata és orvosi ziliz gyökér száraz kivonata
Mielőtt elkezdi szedni ezt a gyógyszert, olvassa el figyelmesen az alábbi betegtájékoztatót, mert az Ön számára fontos információkat tartalmaz.

Ezt a gyógyszert mindig pontosan a betegtájékoztatóban leírtaknak, vagy az Ön kezelőorvosa vagy gyógyszerésze vagy a gondozását végző egészségügyi szakember által elmondottaknak megfelelően szedje.

· Tartsa meg a betegtájékoztatót, mert a benne szereplő információkra a későbbiekben is szüksége lehet.

· További információkért vagy tanácsért forduljon gyógyszerészéhez.

· Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét. Ez a betegtájékoztatóban fel nem sorolt bármely lehetséges mellékhatásra is vonatkozik. Lásd 4. pont
· Feltétlenül tájékoztassa kezelőorvosát, ha tünetei 5 napon belül nem enyhülnek, vagy éppen súlyosbodnak.

A betegtájékoztató tartalma:

1. Milyen típusú gyógyszer a Bronchostop Duo köhögés elleni belsőleges gumipasztilla és milyen betegségek esetén alkalmazható?

2. Tudnivalók a Bronchostop Duo köhögés elleni belsőleges gumipasztilla szedése előtt.
3.
Hogyan kell szedni a Bronchostop Duo köhögés elleni belsőleges gumipasztillát?

4.
Lehetséges mellékhatások

5.
Hogyan kell a Bronchostop Duo köhögés elleni belsőleges gumipasztillát tárolni?

6.
A csomagolás tartalma és egyéb információk

1. Milyen típusú gyógyszer a Bronchostop Duo köhögés elleni belsőleges gumipasztilla és milyen betegségek esetén alkalmazható?

Hagyományos növényi gyógyszer, mely a száraz köhögéssel járó torokirritáció csillapítására, illetve a megfázáshoz társuló hurutos köhögés kezelésére alkalmazható.

A termék hagyományos növényi gyógyszer, kizárólag a régóta fennálló használaton alapuló, meghatározott javallatokban alkalmazandó.

Bronchostop Duo köhögés elleni belsőleges gumipasztilla felnőttek, serdülők és 6 évesnél idősebb gyermekek számára javallott.
Keresse fel kezelőorvosát, ha a tünetek 5 napon belül nem enyhülnek, vagy éppen súlyosbodnak.
2. Tudnivalók a Bronchostop Duo köhögés elleni belsőleges gumipasztilla szedése előtt

Ne szedje a Bronchostop Duo köhögés elleni belsőleges gumipasztillát:
· ha allergiás a kakukkfűre, az orvosi zilizre vagy a Lamiaceae (Ajakosok) növénycsaládba tartozó másik növényre vagy a gyógyszer (6. pontban felsorolt) egyéb összetevőjére.

Figyelmeztetések és óvintézkedések

A Bronchostop Duo köhögés elleni belsőleges gumipasztilla alkalmazása előtt beszéljen kezelőorvosával vagy gyógyszerészével, ha asztmás vagy allergiás reakciókra hajlamos. Lehetséges, hogy ez a gyógyszer súlyos allergiás reakciókat válthat ki olyan betegeknél, akiknek a kórtörténetében allergiás reakciók vagy asztma szerepel. A kezelést az allergiás reakció első jelére abba kell hagyni (a lehetséges mellékhatásokat lásd a 4. pont).
Ha légzési nehézség vagy láz fordul elő, vagy ha gennyes köpetet észlel, forduljon kezelőorvosához.

Gyermekek

A gyógyszer 6 éves kor alatti gyermekek számára nem ajánlott, a pasztilla véletlen lenyelésének kockázata miatt.

Egyéb gyógyszerek és a Bronchostop Duo köhögés elleni belsőleges gumipasztilla
Feltétlenül tájékoztassa kezelőorvosát vagy gyógyszerészét a jelenleg vagy nemrégiben szedett, valamint szedni tervezett egyéb gyógyszereiről.
Az egyidejűleg alkalmazott gyógyszerek bevitele késleltethető. Óvintézkedésként a készítményt nem szabad bevenni ½-1 órával más gyógyszerek bevétele előtt vagy után.
Nem ismert más gyógyszerekkel való kölcsönhatása.

Terhesség, szoptatás és termékenység
Ha Ön terhes vagy szoptat, illetve ha fennáll Önnél a terhesség lehetősége, vagy gyermeket szeretne, a gyógyszer szedésének megkezdése előtt beszéljen kezelőorvosával vagy gyógyszerészével.
A megfelelő adatok hiánya miatt a gyógyszer szedése terhesség és szoptatás alatt nem ajánlott.

A készítmény hatásai a gépjárművezetéshez és a gépek kezeléséhez szükséges képességekre
A készítmény a gépjárművezetéshez és a gépek üzemeltetéséhez szükséges képességeket befolyásoló hatását nem vizsgálták.
A Bronchostop Duo köhögés elleni belsőleges gumipasztilla maltit-szirupot, szorbit-szirupot, propilénglikolt és benzil-alkoholt tartalmaz
Egy Bronchostop Duo belsőleges gumipasztilla 615 mg maltit-szirupot és 210 mg szorbit-szirupot tartalmaz. A szorbit fruktózforrás Amennyiben kezelőorvosa korábban már figyelmeztette, hogy Ön (vagy gyermeke) bizonyos cukrokra érzékeny, vagy az örökletes fruktózintoleranciának nevezett ritka genetikai betegséget állapították meg Önnél (vagy gyermekénél), amely során a szervezete nem tudja lebontani a fruktózt, keresse fel orvosát, mielőtt Ön (vagy gyermeke) elkezdi szedni ezt a gyógyszert.

Ez a gyógyszer 6,42 mg propilénglikolt tartalmaz pasztillánként.

Ez a gyógyszer 0,1 mg benzil-alkoholt tartalmaz pasztillánként. A benzil-alkohol allergiás reakciót okozhat.
Ez a gyógyszer kevesebb mint 1 mmol nátriumot (23 mg) tartalmaz pasztillánként, azaz gyakorlatilag nátriummentes.
3. Hogyan kell szedni a Bronchostop Duo köhögés elleni belsőleges gumipasztillát?

Ezt a gyógyszert mindig pontosan a betegtájékoztatóban leírtaknak, vagy az Ön kezelőorvosa vagy gyógyszerésze által elmondottaknak megfelelően szedje. Amennyiben nem biztos az adagolást illetően, kérdezze meg kezelőorvosát vagy gyógyszerészét.
A készítmény ajánlott adagja:

Felnőtteknek és 12 éves kor feletti serdülőknek:
2 db pasztilla 3–4 óránként (naponta 4–6 alkalommal, maximum 12 db pasztilla naponta).
Gyermekek:

6–11 éves kor közötti gyermekeknek:
1 db pasztilla 3–4 óránként (naponta 4–6 alkalommal, maximum 6 db pasztilla naponta)
6 éves kor alatti gyermekek:
A gyógyszer 6 éves kor alatti gyermekek számára nem ajánlott.
Az alkalmazás módja:
Szájon át történő alkalmazásra. A pasztillát el kell szopogatni.

Az alkalmazás időtartama:

Keresse fel kezelőorvosát, amennyiben a tünetek 5 napon belül nem enyhülnek, vagy éppen súlyosbodnak.
Ha az előírtnál több Bronchostop Duo köhögés elleni belsőleges gumipasztillát vett be
Túladagolásról nem számoltak be.

Ha elfelejtette bevenni az Bronchostop Duo köhögés elleni belsőleges gumipasztillát
Ne vegyen be kétszeres adagot a kihagyott adag pótlására.
Ha bármilyen további kérdése van a gyógyszer alkalmazásával kapcsolatban, kérdezze meg kezelőorvosát vagy gyógyszerészét.
4.
Lehetséges mellékhatások

Mint minden gyógyszer, így ez a gyógyszer is okozhat mellékhatásokat, amelyek azonban nem mindenkinél jelentkeznek.
Ez a gyógyszer a következő súlyos allergiás reakciókat okozhatja. Ha az alábbi mellékhatások bármelyikét tapasztalja, azonnal hagyja abba a gyógyszer szedését, és forduljon orvoshoz:

- Hirtelen és súlyos allergiás reakciók, légzési nehézséggel, duzzanattal, szédüléssel, szapora szívveréssel, izzadással és eszméletvesztéssel.

- Gyorsan kialakuló duzzanat a bőr alatt olyan területeken, mint az arc, a torok, a karok és a lábak

- Légzési nehézség vagy légszomj

Egyéb lehetséges mellékhatások 

Ha az alábbi mellékhatások bármelyike súlyossá válik vagy aggasztja Önt, vagy bármilyen más mellékhatást észlel, hagyja abba a gyógyszer szedését, és a lehető leghamarabb forduljon orvoshoz: 

- Allergiás bőrreakciók, beleértve a bőrkiütést, viszketést és viszkető bőrkiütést.

- Gyomor- és bélpanaszok, mint például hasi fájdalom vagy kellemetlen érzés, hasmenés, hányás és hányinger.

A lehetséges mellékhatások előfordulási gyakorisága nem ismert (a gyakoriság a rendelkezésre álló adatok alapján a gyakoriság nem állapítható meg).
Mellékhatások bejelentése

Ha Önnél bármilyen mellékhatás jelentkezik, tájékoztassa kezelőorvosát vagy gyógyszerészét. Ez a betegtájékoztatóban fel nem sorolt bármilyen lehetséges mellékhatásra is vonatkozik. A mellékhatásokat közvetlenül a hatóság részére is bejelentheti az V. függelékben található elérhetőségeken keresztül.

A mellékhatások bejelentésével Ön is hozzájárulhat ahhoz, hogy minél több információ álljon rendelkezésre a gyógyszer biztonságos alkalmazásával kapcsolatban.

5.
Hogyan kell a Bronchostop Duo köhögés elleni belsőleges gumipasztillát tárolni?

A gyógyszer gyermekektől elzárva tartandó!

Legfeljebb 25 ºC-on tárolandó.
A dobozon és buborékcsomagoláson feltüntetett lejárati idő (Felhasználható:/Felh.:) után ne szedje ezt a gyógyszert. A lejárati idő az adott hónap utolsó napjára vonatkozik.
Semmilyen gyógyszert ne dobjon a szennyvízbe vagy a háztartási hulladékba. Kérdezze meg gyógyszerészét, hogy mit tegyen a már nem használt gyógyszereivel. Ezek az intézkedések elősegítik a környezet védelmét.
6.
A csomagolás tartalma és egyéb információk

Mit tartalmaz a Bronchostop Duo köhögés elleni belsőleges gumipasztilla?
- A készítmény hatóanyaga:

Egy belsőleges gumipasztilla hatóanyaga:
51,1 mg kerti és spanyol kakukkfű levél és virág (Thymus vulgaris L. vagy Thymus zygis L., herba) száraz kivonat(7-13:1); kivonószer: víz,
4,5 mg orvosi ziliz gyökér (Althaea officinalis L., radix) száraz kivonat (7-9:1), kivonószer: víz

- Egyéb összetevők:
Akáciamézga (gumiarábikum, E 414), maltit-szirup (E 965), nem kristályosodó szorbit-szirup (E 420), maltodextrin, citromsav (E 330), szacharin-nátrium, fekete berkenye aroma (propilénglikol (E 1520)), erdei gyümölcs aroma (propilénglikol (E 1520), benzil-alkohol (E 1519)), könnyű folyékony paraffin, tisztított víz.

Milyen a Bronchostop Duo köhögés elleni belsőleges gumipasztilla külleme és mit tartalmaz a csomagolás?
A Bronchostop Duo köhögés elleni belsőleges gumipasztilla kerek, barna színű, gyümölcs ízű pasztilla.

10 db, 20 db, 30 db, 40 db pasztilla PVC/PE/PVDC//Al buborékcsomagolásban és dobozban.
Nem feltétlenül mindegyik kiszerelés kerül kereskedelmi forgalomba.

A forgalomba hozatali engedély jogosultja és a gyártó
Kwizda Pharma GmbH

Effingergasse 21

1160 Bécs

Ausztria

OGYI-TN-65/01 10×

OGYI-TN-65/02 20×

OGYI-TN-65/03 30×

OGYI-TN-65/04 40×


Ezt a gyógyszert az Európai Gazdasági Térség tagállamaiban az alábbi neveken engedélyezték:

Ausztria 

BRONCHOSTOP Thymian Eibisch Hustenpastillen

Bulgária 

Bronchostop Duo 51,1 mg/4,5 mg pastilles
Horvátország
 
Bronchostop Duo oralne gumaste pastile

Csehország 

Bronchostop perorální měkké pastilky
Észtország

Broncophen Duo, pastillid

Görögország 

Bronchoduo κόμμεα από του στόματος
Magyarország 

Bronchostop Duo köhögés elleni belsőleges gumipasztilla

Románia 

Bronchostop Duo gumă orală

Szlovákia 

Bronchostop pastilky na cmúľanie

Szlovénia 

Timijan in slez Bronchostop Peroralni gumi

